ผวาทั้งบาง! ลือ DTAC จ่อโละพนง.ปฏิบัติการออกกว่า 40%
ผวาทั้งบาง! ลือ DTAC จ่อโละพนง.ปฏิบัติการออกกว่า 40%
29 มิ.ย. 2559

แหล่งข่าวจากวงการสื่อสาร เปิดเผยว่า บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC มีแผนปรับลดพนักงานฝ่ายปฏิบัติการมากกว่า 40%
ทั้งนี้ ผู้สื่อข่าวตรวจสอบพบว่าในช่วง 1 ปีที่ผ่านมา นับตั้งแต่ นาย ลาร์ส โอเคะ วัลเดอมาร์ นอร์ลิ่ง เข้ารับประธานเจ้าหน้าที่บริหารของ DTAC เมื่อวันที่ 1 เม.ย.58 ทางบริษัทได้มีการปรับเปลี่ยนนโยบายด้านโครงสร้างพนักงานฝ่ายปฏิบัติการเป็นจำนวนมาก (พนักงานประจำ)
โดยมุ่งเน้นไปที่การใช้บริการจากผู้จัดหาอุปกรณ์ (Supplier) รวมถึงบริษัทที่ DTAC ว่าจ้างให้เป็นผู้ดูแลระบบ ซึ่งมีทีมงานพร้อมเพียงสำหรับการเข้ามารับงานเป็นรายโปรเจ็กต์ไป
ยกตัวอย่าง สำหรับกรณีนี้ คือ Huawei (Thailand) ซึ่งเป็นผู้รับจ้างงานจาก DTAC สำหรับการจัดหาอุปกรณ์และดูแลระบบโครงข่าย โดยปัจจุบันมีการส่งพนักงานเข้าไปให้บริการกับ DTAC หลายร้อยตำแหน่ง ในหลายฝ่ายงานด้วยกัน
 